Στα προηγούμενα επεισόδια...
Στο θέατρο λέμε "Η παράσταση συνεχίζεται".
Το μιούζικαλ ακυρώνεται.
Το Μιούζικαλ στο Σχολείο 3, όμως, δεν συνεχίζεται.
Είναι ειρωνικό, επειδή τα προβλήματα συνεχίζονται.
Γεια σου, Μάντισον.
Και κάποιοι συνεχίζουμε το ταξίδι μας.
Και τουλάχιστον μία όμορφη, αθώα σχέση
μπορεί να συνεχίζει προς τον γκρεμό.
-Φίλησες το αγόρι μου; -Σου ζητώ συγγνώμη, Κάρλος.
Λέω να πηγαίνω τώρα.
Τέλος γυρισμάτων για το Μιούζικαλ στο Σχολείο 4!
Συγχαρητήρια που τελειώσατε τα γυρίσματα. Ευχαριστώ!
Σ' ευχαριστώ για όλα. Να 'σαι καλά.
Τι τρέχει, Αγριόγατες; Μόλις τελειώσαμε το Μιούζικαλ στο Σχολείο 4.
Είμαι με την πρωταγωνίστρια, την Τζίνα Πόρτερ.
Η Disney δεν με αφήνει να πω σπόιλερ,
αλλά η Τζίνα ήταν απίστευτη ως τσιρλίντερ επιπέδου Mensa
που πείθει την κα Ντάρμπους να μη βγει στη σύνταξη στο τέλος της ταινίας!
-Ευχαριστώ, κόουτς. Φεύγω. -Ευχαριστώ.
Τζίνα, έλαμπες όταν είπες το τραγούδι σήμερα.
Σε όλη την ταινία. Τολμώ να πω ότι ένα αστέρι γεννιέται.
Είστε η καλύτερη, αλλά πρέπει να πάω στην πρόβα.
Γεια σου, γλυκιά μου! Έσκισες.
Ειδικέ κομπάρσε νούμερο δύο, εσύ θα μου λείψεις πιο πολύ.
Σε πειράζει που φίλησα έναν τηλεοπτικό σταρ της δεκαετίας 2010
στο τραγούδι της επιστροφής;
Από σταρ της δεκαετίας 2010 φοβάμαι μόνο τον Νταξ Σέπαρντ
και αυτός πλέον μένει στο στούντιο-σοφίτα.
Έτοιμη για την πρόβα του Μιούζικαλ 3;
Ή τώρα ή ποτέ.
Αμάν.
Δεν τους είπε κανείς για την παράσταση.
Γλυκούληδες.
Ρίκι
Γιατί;
Μια στιγμή. Κυρία Τζεν, γιατί είναι άδεια η αίθουσα;
Λοιπόν, κάποια στιγμή θα κάναμε αυτή την κουβέντα.
Όπως ο προβληματικός λογαριασμός της μητέρας μου στο Twitter,
το Μιούζικαλ στο Σχολείο 3 ακυρώθηκε. Το τμήμα θεάτρου μπαίνει στον πάγο.
Στον πάγο; Τι σημαίνει αυτό;
Δεν ήρθε κανείς για την πρόβα της πρώτης πράξης χτες. Μόνο η Έμι.
Αλλά μπορεί να είναι φάντασμα μικρού βικτοριανού παιδιού.
Ακυρώνετε την παράσταση επειδή χάσαμε μία πρόβα;
Οι μισοί ηθοποιοί δεν έρχονται στις μισές πρόβες, Ρίκι.
Ο διευθυντής Γκουτιέρεζ πήρε την απόφαση. Είναι οριστική.
Δεν επιτρέπεται πια να έχουμε τη λέσχη.
Δεν πειράζει, παιδιά. Έχετε πολλά να γιορτάσετε.
Μόλις τελειώσατε μια ταινία.
Και αυτά, όλα αυτά...
Ήταν πάντα μόνο ένα σχολικό μιούζικαλ.
Και σήμερα προχωράτε σε ακόμα μεγαλύτερα πράγματα.
ΜΙΟΥΖΙΚΑΛ ΣΤΟ ΣΧΟΛΕΙΟ: ΤΟ ΜΙΟΥΖΙΚΑΛ: Η ΣΕΙΡΑ
"ΕΜΠΙΣΤΕΥΣΟΥ ΤΗ ΔΙΑΔΙΚΑΣΙΑ"
-Λοιπόν, τι έγινε; -Ποιος πέθανε;
Θα πουληθεί η περιουσία του;
-Κανονικά δεν πέθανε άνθρωπος. -Μας στείλατε "Επήλθε ο θάνατος".
-Επήλθε. Της Θεατρικής Λέσχης. -Δεν έχουμε πια Θεατρική Λέσχη;
Γι' αυτό σας έστελνα συνέχεια ότι ακυρώθηκε η Θεατρική Λέσχη.
Μου έρχονταν μόνο σύμβολα.
Επειδή ό,τι γράφω είναι κρυπτογραφημένο.
Παιδιά, το τμήμα μας θα χαθεί
επειδή κανείς σας, εκτός απ' την Έμι, δεν ήρθε.
Συγγνώμη, ούτε εσύ ήρθες.
Εγώ περνούσα υπαρξιακή κρίση για το μέλλον μου.
Κι εγώ κοιτούσα τις επιλογές μου στην Τζόρτζια.
Εγώ έκανα ένα μπερδευτικό τηλεφώνημα.
Εγώ ήμουν πολύ απασχολημένος με μια προδοσία.
Ο Μπιγκ Ρεντ μού είπε ότι το φιλί ήταν κατά λάθος.
Νόμιζα ότι τον χώρισες επειδή πληγώθηκες πολύ.
Όχι, βασικά ήταν ο πιο χαλαρός χωρισμός όλων των εποχών.
Μετά πήγαμε στο Walgreens, θέλαμε χάπια για το στομάχι.
Κάτσε, είσαι ελεύθερη;
Έμι, κι εσύ είσαι ελεύθερη. Και ο Τζετ.
Η κυρία Τζεν. Λέω ποιοι είναι ελεύθεροι.
Πήρα το μήνυμά σου περί θανάτου. Φαίνεσαι ζωντανή.
Είμαι. Στο περίπου. Λοιπόν, είναι αλήθεια;
Είναι.
Ο διευθυντής έδωσε το κονδύλι σας στο τμήμα μου
και, ναι, έδωσα ήδη τα λεφτά για λάπτοπ για το ορφανοτροφείο.
-Δεν κάνατε πλάκα. -Δεν κάνει ποτέ.
Και τι έγινε αν δεν έχουμε τα λεφτά;
Καλή μου, δεν θα έχουμε προϋπολογισμό για κοστούμια και σκηνικά.
Το Μιούζικαλ στο Σχολείο 3 είναι περίπλοκο έργο εποχής 2008.
Να βρούμε ταμπέλες του Ομπάμα και άρθρα για την κρίση.
Έχω ταμπέλες του Ομπάμα.
Αγριόγατες, δύο πράγματα έχω μάθει
στα πολλά χρόνια μου στο θέατρο.
Να ξέρω πότε να μπω και πότε να βγω.
Σήμερα κάνουμε το δεύτερο.
Με συγχωρείτε λίγο;
Έκανα ένα παιδί να κλάψει σήμερα.
Το καλοκαίρι τής άλλαξε τη ζωή.
Σταμάτησε τα μαθήματα στο σπίτι για να είναι
με τα καινούργια αδέρφια της.
Το μεγάλο της όνειρο ήταν να τραγουδήσει στο Λύκειο Ιστ.
Ήταν και ο μεγάλος της φόβος. Ναι, μου το είπε.
-Δεν είναι δίκαιο. -Δεν χρειάζεται να τελειώσει.
Λοιπόν, δεν θα πάτε πουθενά στη ζωή σας
αν φοβάστε συνεχώς.
Τότε, γιατί φαίνεσαι έτοιμη να κλάψεις;
Λέω, αν ζεις μέσα στον φόβο,
θα βρίσκεις πολλά να φοβάσαι.
Μου ακούγεται το αντίθετο του πώς ήσουν εσύ πέρσι.
Ναι, δεν θα τα πούμε αυτά.
Ποια δεν θα πούμε;
Άσλιν, μια χαζοϊστορία είναι.
Αν όλα έχουν τελειώσει στ' αλήθεια...
άσε με να γίνω συναισθηματική για μια στιγμή, Κορτ.
Ναι. Πες μας μια ιστορία, Ας.
Έχω πολύ καιρό να το σκεφτώ. Ήταν η πρώτη μέρα του σχολείου.
Η κυρία Τζεν είχε ανακοινώσει ότι θα σκηνοθετούσε το Μιούζικαλ στο Σχολείο.
Συγγνώμη. Νόμιζα πως ήταν άδεια η αίθουσα. Ξανά, συγγνώμη.
-Μη ζητάς συνέχεια συγγνώμη. -Φεύγω. Συγγνώμη.
Ψάχνεις πού να κάτσεις να φας;
Ναι. Οι φίλοι μου είναι σπίτι, άρρωστοι. Με μονοπυρήνωση.
Είσαι η Κόρτνεϊ, η κολλητή της Νίνι, έτσι;
Εγώ είμαι η ξαδέρφη του Ι Τζέι, η Άσλιν. Δεν χρειάζεται να θυμάσαι το όνομά μου.
Εντάξει.
Εσύ τα σχεδίασες αυτά;
Ναι, αλλά δεν τα έχω τελειώσει και είναι χάλια.
Αυτά είναι τα κοστούμια από την ταινία Μιούζικαλ στο Σχολείο.
-Το κατάλαβες; -Ναι. Αφού είναι τέλεια.
Να σχεδιάσεις τα κοστούμια για την παράσταση.
Δεν ξέρω να δέχομαι κομπλιμέντα.
Φαντάζομαι τον Ι Τζέι και τη Νίνι να τα φοράνε.
-Τι πράγμα; -Μου το είπε ο Ι Τζέι, έτσι σχεδιάζουν.
Τέλεια. Έναν χρόνο κράταγα το φανάρι στη Νίνι και τον Ρίκι.
-Ποτέ ξανά. -Δεν θα είσαι στην ομάδα, δηλαδή;
Ζυγίζω τις επιλογές μου, αλλά αυτό τα αλλάζει όλα.
Το καταλαβαίνω. Να μην κάνεις κάτι λόγω του πώς μπορεί να νιώσεις.
Εγώ δεν έχω ξαναπαίξει σε μιούζικαλ,
γιατί τι νόημα έχει να δοκιμάσω κάτι που κάνει τέλεια ο ξάδερφός μου;
Άκου, λοιπόν. Αν πας στην οντισιόν,
εγώ... θα μπω στην ομάδα, τι να πω. Σύμφωνοι;
Κόρτνεϊ; Κανένας φίλος μου δεν έχει μονοπυρήνωση.
Γιατί δεν έχω φίλους.
Άσλιν, το ήξερα.
-Δεν το ήξερα αυτό. -Το ψιλοείχα ξεχάσει.
Να 'ναι καλά ο κύριος Μαζάρα
που με άφησε να λείψω απ' τη Λέσχη Ρομποτικής για να πάω στην οντισιόν.
-Μπέντζαμιν, είσαι ακόμα εδώ. -Ήμουν. Και τώρα δεν είμαι.
Σταθείτε. Σας αρέσουν οι Six Below Zero;
Τι; Όχι. Δεν είναι τίποτα.
Αφού έχετε αυτοκόλλητο Six Below Zero στο λάπτοπ σας.
Κάνεις γκριμάτσα. Μοιάζεις με εμότζι.
Τώρα συγκινούμαι εγώ για την απαίσια γνωριμία μας.
Κοίτα.
Δεν ήμουν σε καλή φάση την πρώτη μέρα του σχολείου πέρσι.
Όταν έχει έξι κάτω απ' το μηδέν Είναι ο κατάλληλος καιρός
Ακούω μουσική. Από σήμερα είμαι δασκάλα.
Δεν έχουμε γνωριστεί. Είμαι η Τζένιφερ, εσύ είσαι...
Θορυβημένος. Είδα την παρουσίασή σου.
-Σου άρεσε; -Υπήρξε.
Ανησυχώ μήπως έπεισες τους μαθητές
ότι η παράσταση θα αλλάξει τη ζωή τους,
ενώ οι περισσότεροι θα ακολουθήσουν πιο πρακτική καριέρα,
όπως η ρομποτική, ή κάτι πιο γενικό.
Πώς γίνεται να το ξέρεις αυτό;
-Λόγω στατιστικών. -Αυτά δεν σημαίνουν τίποτα.
-Αυτό πες το στον Τούρινγκ. -Δεν ξέρω άλλους καθηγητές.
Θεέ μου, δώσ' μου δύναμη.
Να μαντέψω.
Ήρθες επειδή θέλεις να ζεις μέσω των παιδιών
και δεν πέτυχες στη σόουμπιζ.
Ναι, το φαντάστηκα. Πρέπει να προετοιμάσω το πρώτο μου μάθημα.
Μπορεί να σε πετύχω στην καφετέρια.
Προτείνω την πουτίγκα βανίλια.
Όταν έχει έξι κάτω απ' το μηδέν
Είναι ο κατάλληλος καιρός Για αγκαλιές, αγκαλιές, αγκαλιές
-Ήσασταν σε boy band; Τρέμω. -Το 'ξερα πως σας αναγνώρισα.
Πέρασα μια φάση με άγνωστα boy band στο γυμνάσιο.
Όντως. Ήταν περίεργα.
-Ήσασταν πολύ γνωστοί στη Βαρσοβία. -Σε ολόκληρη την Πολωνία.
Αλλά, ναι, για λίγο ήμουν μέλος ενός μουσικού συγκροτήματος με αγόρια.
Με αποκαλούσαν σκέτο "Μπένι".
Εγώ ήμουν ο τσαχπίνης, ώσπου με έδιωξαν επειδή τραβούσα την προσοχή.
Έβγαλαν ένα Νο1 σινγκλ που λέγεται New Zealand,
που έλεγε πόσο ωραία πέρασαν χωρίς εμένα στη Νέα Ζηλανδία.
Τζένιφερ, συγγνώμη για τον τρόπο μου εκείνη τη μέρα. Και τις επόμενες.
Έδωσες σε αυτά τα εντελώς περίεργα παιδιά χώρο να είναι ο εαυτός τους.
Μακάρι να υπήρχαν κι άλλοι άνθρωποι σαν εσένα.
Σε συγχωρώ, Μπένι.
Λοιπόν, αυτό ήταν πολύ διαφωτιστικό από πολλές απόψεις,
αλλά έχουμε να σώσουμε ένα μιούζικαλ.
Συμφωνώ με την Τζίνα.
Κι εγώ! Ωραία είναι τα μελό για τα boy band, αλλά, κύριε Τσαχπίνη,
μην αποσυντονιζόμαστε.
Αν αποσυντονιζόμαστε; Έχω να πάθω τέτοιο σοκ απ' τη μέρα που...
Κάρλος, έχεις την άδειά μου.
Νόμιζα ότι η δεύτερη τάξη θα ήταν βαρετή και προβλέψιμη,
σαν το feed των στρέιτ στο TikTok.
Ανατρίχιασα.
Με συγχωρείτε, βρήκα ένα σημείωμα
σε χρησιμοποιημένη χαρτοπετσέτα της Spirit Airlines, να έρθω εδώ.
Πέρασε, Κάρλος. Δεν ξέρεις ποια είμαι,
αλλά το πρωί σε είδα στο μάθημα φυσικής αγωγής. Είσαι καλά;
-Είμαι τέλεια. -Αλήθεια;
Ναι. Κάνουμε μια πλάκα απ' την πρώτη τάξη με κάτι παιδιά,
με χτυπάνε με μπάλες
και ο κόουτς Μπρούερ μάς αφήνει γιατί έτσι είναι τ' αγόρια,
και μετά γελάμε όλοι μαζί.
Αυτό δεν είναι για γέλια.
-Και τι να κάνω; Να κλαίω; -Ναι. Το κλάμα το χρειαζόμαστε.
Συγγνώμη, ποια είστε;
Ήμουν κομπάρσος στην πρώτη ταινία Μιούζικαλ στο Σχολείο,
και επέστρεψα για να σκηνοθετήσω τη διασκευή σε μιούζικαλ αυτό το εξάμηνο.
Θα ήθελα πολύ να είσαι ο χορογράφος και ο βοηθός μου.
-Με κοροϊδεύετε; -Δεν θα το έκανα αυτό.
Γιατί το Μιούζικαλ στο Σχολείο είναι η αγαπημένη μου ταινία.
Οπότε, αν με κοροϊδεύετε...
Σου το υπόσχομαι, δεν θα σε κοροϊδέψω ποτέ.
Και όσο είσαι στο μάθημά μου, θα σε προστατεύω. Εντάξει;
Εντάξει. Ευχαριστώ για τη χαρτοπετσέτα στο ντουλάπι μου, κυρία...
Λέγε με Τζένιφερ. Τζεν, καλύτερα. Είναι πιο επαγγελματικό.
-Κυρία Τζεν; -Σκέτο Τζεν είναι μια χαρά.
Κυρία Τζεν, καμιά φορά δεν μένουν στα χτυπήματα με μπάλα.
Τα αγόρια. Με χτυπάνε με μπουνιές, με τρολάρουν ονλάιν. Δεν το αντέχω.
Τότε, θα μιλήσω στον διευθυντή και θα το τακτοποιήσουμε.
Αυτό δεν είναι σωστό.
Λοιπόν, τι λες να καλύψουμε τη μελανιά σου με μέικαπ;
Και να πεις στο σχολείο ότι θα ανεβάσουμε
το καλύτερο μιούζικαλ όλων των εποχών.
-Μα δεν θα ανεβάσουμε το Cats. -Ήδη σε συμπαθώ.
Εκείνη τη μέρα με ονόμασες.
Εκείνη τη μέρα με σώσατε.
Σεμπ.
-Τέλεια. Ήρθες να τους φιλήσεις όλους; -Κάρλος.
Δεν μπορώ άλλο.
Κάθισε, Κάρλος.
Μήνες τώρα διοχετεύω τις ενοχές μου στη διακόσμηση των λάτε.
Θα είμαι ο μόνος που έχει σχεδιάσει 4.000 αγελάδες σε καπουτσίνο.
Αλλά κάθε φορά που κοιτάζω αγελάδα, σκέφτομαι εσένα.
Επειδή ενσαρκώνω αγελάδα;
Διέκοψες το συναισθηματικό μας κρεσέντο, και έχουμε χωρίσει.
Όχι. Όταν άργησα τρεις ώρες στον χορό αφού πέθανε η αγελάδα μου,
εσύ ήσουν δίπλα μου. Το ξέρω ότι εγώ δεν ήμουν δίπλα σου.
Αλλά όταν έφτιαχνα τον τελευταίο μου λάτε στο Crafty,
άκουσα ένα εκπληκτικό ντουέτο
με τον Λούκας Γκρέιμπιλ ως Ράιαν και τον Σκοτ Χουάνγκ ως τον σύντροφό του,
που δεν είχε όνομα στο σενάριο.
Θέλω να σου το τραγουδήσω σήμερα, στον δικό μου Ράιαν.
-Η κυρία Τζεν με ενθάρρυνε να το κάνω. -Τι πράγμα;
Δώσ' του μια ευκαιρία.
-Η Μάντοξ βρήκε και την παρτιτούρα. -Η Έμι με βοήθησε.
Αυτό το κορίτσι με τρομάζει. Σεμπ, πρέπει να το ξεπεράσεις.
Δεν μπορώ. Είσαι ο καλύτερος άνθρωπος με τον οποίο ήμουν.
Σεμπ, είμαι ο μόνος άνθρωπος με τον οποίο ήσουν.
Δεν είναι έτσι.
Κάποτε είχα σοβαρή σχέση.
Με γυναίκα.
Τι να ντυθούμε το Χαλογουίν, μωρό μου;
Είναι Αύγουστος.
Θυμάσαι πέρσι που ντυθήκαμε και οι δύο εγώ;
Είσαι ο πιο δημιουργικός απ' όλη την ομάδα πάλης.
Βασικά, φέτος θα κάνω δοκιμαστικό για το μιούζικαλ.
Συγγνώμη, τι; Τι θα πει η ομάδα σου;
Ανυπομονώ να μάθω. Να σου πω, σου αρέσει να βάζεις τις φωνές.
-Συνεχώς. -Μπορείς να γίνεις υπεύθυνη ομάδας.
Το ξέρω πως ήσουν βοηθός στο Brigadoon...
Σιωπή. Σκέφτομαι.
Τελείωσα. Εντάξει. Δυναμικό ζευγάρι. Μ' αρέσει αυτό. Ο Τρόι και η Γκαμπριέλα.
Ή ο Ράιαν και η Σαρπέι. Κι αυτό κολλάει.
Τώρα θέλω μια ατάκα για να με προσέχουν όλοι.
"Δέστε τη ζώνη σας, ρεμάλια". Όχι. "Κρατηθείτε γερά, κορόιδα!"
Θα το βρεις, μωράκι.
Στάσου. Ήσουν με τη Νάταλι Μπάγκλεϊ;
Φασωνόμασταν πολύ
και κάναμε φανταστική διανομή ρόλων στην ταινία Wicked.
-Πού είναι η Νάταλι; -Στο Λύκειο Νορθ. Το έκανε λιγότερο κακό.
Άφησες τη Νάταλι Μπάγκλεϊ για μένα;
Οποιοδήποτε άτομο θα άφηνα για σένα. Και τώρα, είπα ό,τι είχα να πω.
Όχι! Όχι. Θα πεις το τραγούδι.
Θα το πει το ...τράγουδο, Κάρλος. Έλα.
Είναι τρελό.
Μακάρι να γύριζα πίσω τον χρόνο
Δεν ξέρω πώς ήμουν τόσο τυφλός
Δεν έχει μείνει τίποτα να πω
Παρά μόνο συγγνώμη
Το ξέρω πως είμαι σκόρπιος
Και δεν θα 'πρεπε να 'χεις Τίποτα λιγότερο απ' όλη την καρδιά μου
Είναι όλη δικιά σου αν με θες ακόμα
Σου αξίζει το ευτυχισμένο τέλος
Και σ' εμένα δεν αξίζει δεύτερη ευκαιρία
Καμιά φορά με νευριάζεις
Καμιά φορά σου φέρομαι άσχημα
Αλλά βλέπεις πέρα απ' τα ελαττώματά μου
Επειδή με ξέρεις
Αλλά όταν ο κόμπος φτάσει στο χτένι
Υπάρχει μόνο πόνος Επειδή υπάρχει αγάπη
Και το μόνο που θέλω τώρα Είναι να με αγκαλιάσεις
Θέλω να με αγκαλιάσεις
Το ξέρω πως δεν είναι τέλειο Αλλά ξέρω πως με κάνεις καλύτερο
Ας ζήσουμε αυτή τη στιγμή Κι ας ξεχάσουμε το για πάντα
Ό,τι κι αν πεις ή κάνεις
Θα γυρίζω τρέχοντας σ' εσένα Ξανά και ξανά
Πόσο τυχερός νιώθω Που βρήκα κάτι τόσο αληθινό
Είμαι χαμένος χωρίς την αγάπη σου, Αγάπη μου, μου έμαθες να νιώθω
Είσαι η αγαπημένη μου μελωδία
Θα σ' αγαπάω ατελείωτα Ξανά και ξανά και ξανά και ξανά
Όλη μου τη ζωή μού έλεγαν
Να τα αφήνω όλα ως έχουν
Να μην αφήσω κανέναν να δει ποιος είμαι
Και ήρθες εσύ και ξαφνικά ένιωσα άνετα
Αν το για πάντα δεν είναι παραμύθι Ελπίζω να είσαι δικός μου για πάντα
Αν πέσουμε ξανά θα τα καταφέρουμε
Θα είμαι δίπλα σου, θα σε στηρίζω Ξανά και ξανά
Και ξανά απ' την αρχή
Πόσο τυχερός νιώθω Που βρήκα κάτι τόσο αληθινό
Είμαι χαμένος χωρίς την αγάπη σου Αγάπη μου, μου έμαθες να νιώθω
Αν πέσουμε ξανά θα τα καταφέρουμε Θα είμαι δίπλα σου, θα σε στηρίζω
Ξανά και ξανά
-Πόσα πράγματα δεν ήξερα για σένα. -Καμιά φορά με βάζουν σε κουτάκι.
-Συγγνώμη, απ' έξω μου το 'κανα; -Ναι.
Μάλλον ξέρω κι εγώ πώς είναι να σε βάζουν σε κουτάκι.
Πάλι καλά. Να μην ασχολούνται μ' εμάς.
Εμάς;
-Εγώ... -Κι εγώ σ' αγαπάω.
Σ' ακούμε, Τζίνα.
Εντάξει. Όταν ήρθα στο Λύκειο Ιστ, το ξέρω πως φαινόμουν λίγο τσιτωμένη.
Απ' έξω μου το έκανα;
Τα πράγματα ήταν περίπλοκα, ας πούμε.
-Έλαβα τηλεφώνημα απ' τη Φλόριντα. -Τα συλλυπητήριά μου.
Ήταν η πρώην διευθύντριά σου, η κα Κάρσον.
Με προειδοποίησε πως ξωπίσω σου έρχονται μπελάδες.
Άρα με θεωρεί ηγέτιδα.
Είπες πως κάνεις φασαρία και έμεινες στην οικιακή οικονομία.
Η ιδέα αυτού του μαθήματος είναι απλοϊκή.
Και έχω μάθει μόνη μου να πλέκω καπέλα.
Και... Πώς το έθεσε; "Αποτυγχάνει να σχετιστεί με συμμαθητές".
Ίσως δεν είναι στο επίπεδό μου.
Δεν ξέρω πώς και δεν ανέφερε τότε που έβαλα φωτιά στο σχολείο.
Ελάτε τώρα, πλάκα κάνω.
Πρέπει να βρεις έναν σκοπό εδώ.
-Μην αργήσω στο μάθημα. -Δεσποινίς Πόρτερ, σοβαρολογώ.
Βρες κάτι να σου αρέσει στο σχολείο και μην το σκοτώσεις.
Δεν μπορώ να μη σε ονειρεύομαι
Θέλω να πω ότι δεν είναι ότι δεν σ' αγαπάω
Συγγνώμη, έχεις μισό λεπτό;
Για να ζήσω; Δεν θα το χαράμιζα εδώ.
Μαυρίλα. Εντυπωσιάζομαι.
Θέλω τη γνώμη ενός αγνώστου.
Εσύ μου φαίνεσαι ανελέητα ειλικρινής.
Τώρα έχω περιέργεια.
Λοιπόν, η πρώην κοπέλα μου, η Νίνι...
-Συγγνώμη, έτσι τη λένε; Νίνι; -Είναι μεγάλη ιστορία.
Όταν ήμασταν μαζί, πόσταρε ένα τραγούδι στο Instagram
για να πει ότι μ' αγαπάει, κι εγώ ο βλάκας δεν μπορούσα να το πω.
Για απόλυτα θεμιτούς λόγους, να ξέρεις.
-Μπορεί να μην την αγαπάς και τέλος. -Δεν...
Σκοπεύω να της το πω απόψε.
Τραγουδώντας το ίδιο τραγούδι έξω απ' το παράθυρό της. Και τέλος.
Είσαι σαν κλισέ από ταινία του Τζον Χιουζ.
Το Μόνος με τον Θείο;
Άρα, εκείνη, που δεν έχει καν κανονικό όνομα,
σου είπε πώς νιώθει για σένα μπροστά σε όλο το Instagram.
Αυτό θέλει κότσια.
Αν την αγαπάς, δεν της το οφείλεις
να πεις το τραγούδι λίγο πιο δημόσια;
Θα κάνω δοκιμαστικό
για εκείνο το Μιούζικαλ στο Σχολείο επειδή θα κάνει κι αυτή.
Τότε, πες το εκεί. Το τραγούδι της.
Ψιλοφλώρικο ακούγεται.
Η αγάπη είναι φλώρικη, βλάκα. Γι' αυτό την αποφεύγω.
Καλή τύχη, σκεϊτά.
Ευχαριστώ για τη συμβουλή, σκιαχτικιά.
ΑΚΡΟΑΣΕΙΣ ΓΙΑ ΤΟ ΜΙΟΥΖΙΚΑΛ ΣΤΟ ΣΧΟΛΕΙΟ
Δηλαδή, αν η Τζίνα δεν έλεγε στον Ρίκι να τραγουδήσει στη Νίνι,
δεν θα έπαιζε τον Τρόι.
Αν ο Ρίκι, όμως, δεν είχε αναφέρει το δοκιμαστικό,
η Τζίνα δεν θα είχε έρθει καθόλου.
Ζω τη Συγγραφέα Ντετέκτιβ.
Δεν ξέρω τι συμβαίνει, αλλά είναι απίστευτο.
Δηλαδή, έκανες οντισιόν εξαιτίας μου;
Μου έκανες εντύπωση. Άκουσα το ένστικτό μου.
Πρέπει να καθίσω.
Άρα, είναι αλήθεια. Δεν θα ήμουν εδώ χωρίς εσένα.
Το ίδιο μπορώ να πω κι εγώ.
Κυρία Τζεν, εσείς φτιάξατε αυτή την ομάδα.
Δεν είναι έτσι. Θα ήσασταν εδώ και με άλλη δασκάλα θεάτρου.
Κυριολεκτικά όχι. Δεν μας ακούτε τόση ώρα;
Μισό λεπτό. Εσείς δεν μας είπατε πώς βρεθήκατε εδώ και γιατί.
-Δεν είναι σημαντικό. -Αυτό θα το κρίνουμε εμείς.
Ήρεμα, Μάντοξ. Η Τζίνα είναι η σκιαχτικιά.
Ήταν ένας μήνας πριν ανοίξουν τα σχολεία πέρσι.
Έμενα ακόμα σε μια γειτονιά στη Νέα Υόρκη, το Χομπόκεν.
Δεν είναι...
Κυρίες μου, το κάστινγκ τρέχει, το πολύ 30 δευτερόλεπτα.
Μην το πάρετε προσωπικά αν φύγετε αμέσως.
Τριάντα.
Άλισον Ριντ; Δεν το πιστεύω.
Με συγχωρείτε, βγάζω σέλφι αυστηρά μόνο με παιδιά.
Συνεργαστήκαμε στο Μιούζικαλ στο Σχολείο.
-Τζένιφερ. -Με θυμάστε;
Έφυγες ουρλιάζοντας απ' την πρεμιέρα. Νόμιζα πως πέθανε κάποιος.
Μπορεί να υπερέβαλα ελαφρώς όταν ο Κένι έκοψε την ατάκα μου.
Αν σε παρηγορεί, πάντως,
έκοψε ολόκληρο τσιτάχ από το Cheetah Girls 2.
Και τόσα χρόνια μετά,
κάνουμε οντισιόν για το Wicked στο Μπρόντγουεϊ.
Έτσι είναι η σόουμπιζ. Ήρθες για τον ρόλο της Γκλίντα, υποθέτω.
-Μαντάμ Μόριμπλ; -Ναι. Πρώτη ακρόαση. Λατρεύω το έργο.
Εγώ έρχομαι έβδομη φορά.
Και δεν ξέρω αν θέλω να μπω μέσα.
Σε μια ανοιχτή ακρόαση για το Ψυχρά κι Ανάποδα, έδινα κουράγιο
σε μια αγχωμένη κοπέλα που έκανε εμετό στις παρτιτούρες μου. Και πάνω μου.
Και τώρα αναρωτιέμαι μήπως έχω κι άλλα να δώσω
εκτός από το εύρος μου ως ηθοποιός.
Να έχεις ανοιχτές τις επιλογές σου.
Αυτό είναι το θέμα, δεν το πιστεύω ότι σας βλέπω εδώ.
Μικρός είναι ο κόσμος.
Δεν είναι μόνο αυτό. Μου τηλεφώνησε η μητέρα μου.
Έφυγε η δασκάλα θεάτρου στο Λύκειο Ιστ
και θέλει να κάνω αίτηση για τη δουλειά.
Το σύμπαν έχει τον τρόπο του. Να το κάνεις.
Δεν έχω διδάξει ποτέ.
Έδωσες θάρρος σε μια κοπέλα που έκανε εμετό πάνω σου,
για να μην πω στις παρτιτούρες σου. Αυτό είναι καρδιά δασκάλας για μένα.
Δεν ξέρω καν ποιο μιούζικαλ να σκηνοθετήσω.
-Δεν εννοείτε... -Μείνε σ' αυτά που ξέρεις, μικρή.
Και πάντα πίστευα πως στην κα Ντάρμπους αξίζει μια power μπαλάντα.
-Δεν ξέρω αν... -Τζένιφερ, εμπιστέψου τη διαδικασία.
Ανατρίχιασα ολόκληρος.
Έτσι τελειώνει η ιστορία.
Μισό λεπτό. Παραλίγο να το ξεχάσω. Τζίνα, με βοηθάς με αυτά;
Ναι, τι είναι;
Για σένα. Κι εσένα. Κι εσένα.
Αυτά είναι δώρα για το κλείσιμο.
Είναι τετράδια ευγνωμοσύνης για όλους σας.
Για την ταινία. Και για την παραστασούλα μας.
Αυτό ήταν; Τέλος το Μιούζικαλ στο Σχολείο;
Τζένιφερ, το συζητήσαμε αυτό.
Τώρα φεύγαμε, διευθυντή Γκουτιέρεζ.
Ναι, Ρίκι. Τέλος.
Αλλά έχετε μια ζωή να ζήσετε. Και έρωτες.
Και όλα τα ωραία κάποτε τελειώνουν.
Ήταν ωραία όσο κράτησε, τότε.
Εμείς τώρα ήρθαμε.
Ήρθε ο μπαμπάς μου, πρέπει...
Ναι, εγώ έχω να βρω τη διάταξη για την επετηρίδα, οπότε...
Πρέπει να καθαρίσω την καντίνα
και να πάω στον Κόρμπιν έναν λάτε βανίλια.
Θα σε βοηθήσω.
Δεν το πιστεύω
ότι πήγατε να με πείσετε ότι είχε νόημα όλο αυτό.
Τζετ.
Τζένιφερ...
Άσ' τη λίγο! Είναι τα παιδιά της.
Ρίκι, θα σβήσεις τα φώτα όταν φύγεις;
Όταν έχει έξι κάτω απ' το...
Εδώ Μπέντζαμιν. Ναι.
-Τι να γράψω στο τετράδιο ευγνωμοσύνης; -Αυτά για τα οποία νιώθεις ευγνωμοσύνη.
Γι' αυτό νιώθω ευγνωμοσύνη.
Νιώθω ευγνωμοσύνη που ήμουν δασκάλα σας.
Δεν ήσασταν μόνο δασκάλα.
Δεν πειράζει, Τζίνα. Ήταν αρκετό που ήμουν δασκάλα σας.
Δεν θα το αφήσω να τελειώσει έτσι
Να βλέπω το όνειρο να χάνεται στο γκρι
Όλοι φαίνονται πολύ χαλαροί
Εγώ δεν θα το αφήσω να φύγει έτσι εύκολα
Ποιος λέει πως κλείνει η αυλαία Στην καλύτερή μας φάση;
Πώς να κοιμάμαι τη νύχτα;
Να παριστάνω ότι είμαι καλά Να τα αφήσω όλα πίσω
Όταν τα όνειρα δεν πεθαίνουν
Όπου κι αν πάω θα έρχεστε σπίτι κι εσείς
Και θα ξέρω πάντα Πως τα όνειρα δεν πεθαίνουν
Οπότε τα θεωρώ δεδομένα
Αλλά θα μπορούσατε όλοι να ρισκάρετε
Οπότε θα βάλω τα δυνατά μου
Παρά τις πιθανότητες Γιατί μόνο αυτό θέλω
Και τα όνειρα δεν πεθαίνουν
Ακόμα κι αν είναι στο δικό μου χέρι Ακόμα κι αν μόνο εγώ το βλέπω
Δεν θα σταματήσω να πιστεύω Όσο έχω αέρα ν' αναπνέω
Ποιος λέει πως κλείνει η αυλαία Στην καλύτερή μας φάση;
Πώς να κοιμάμαι τη νύχτα;
Να παριστάνω ότι είμαι καλά Να τα αφήνω όλα πίσω
Όταν τα όνειρα δεν πεθαίνουν
Όπου κι αν πάω θα έρχεστε σπίτι κι εσείς
Και θα ξέρω πάντα Πως τα όνειρα δεν πεθαίνουν
Οπότε τα θεωρώ δεδομένα Αλλά θα μπορούσατε όλοι να ρισκάρετε
Οπότε θα βάλω τα δυνατά μου
Παρά τις πιθανότητες Γιατί μόνο αυτό θέλω
Και τα όνειρα δεν πεθαίνουν
Δεν έχω τίποτα να χάσω Θα παλέψω
Θα αντιμετωπίσω ό,τι έχω μέσα μου
Κανείς δεν θα το πάρει αυτό Κι ας προσπαθήσει
Πώς να κοιμάμαι τη νύχτα; Να παριστάνω ότι είμαι καλά
Να τα αφήσω όλα πίσω Όταν τα όνειρα δεν πεθαίνουν
Όπου κι αν πάω θα έρχεστε σπίτι κι εσείς
Και θα ξέρω πάντα Πως τα όνειρα δεν πεθαίνουν
Οπότε τα θεωρώ δεδομένα Αλλά θα μπορούσατε όλοι να ρισκάρετε
Οπότε θα βάλω τα δυνατά μου
Παρά τις πιθανότητες Γιατί μόνο αυτό θέλω
Και τα όνειρα δεν πεθαίνουν
Θα 'πρεπε να είναι το μέλλον του τμήματος.
Θα 'πρεπε να είναι το μέλλον, σκέτο.
Να σώσουμε την παράσταση. Για την επόμενη γενιά.
-Το είπα, τώρα δεν ξε-λέγεται. -Δεν ξέρω πώς.
Έλα, Τζένιφερ. Εμπιστέψου τη διαδικασία.
Η Έμι μάς είπε ότι κινδυνεύει το τμήμα θεάτρου.
Ο κόουτς και η Ντάρμπους δεν συμφωνούσαν, αλλά ο Μπαρτ και η Άλισον τα βρίσκουν.
Το πρόγραμμά σας αξίζει να σωθεί.
Θα δωρίσουμε το ένα τέταρτο της αμοιβής μας για το Μιούζικαλ 4.
Πόσα είναι, αν επιτρέπεται;
Δεν πληρώνομαι αρκετά.
Πλέον, όμως, δεν έχουμε διευθυντή σκηνής,
και η παράσταση είναι σε μια βδομάδα.
Μπορώ να πω στη Νάταλι.
-Σεμπ, αγάπη μου, σιωπή. -Αφήστε το σ' εμένα.
Έφυγε ο μισός θίασος. Οι τρεις έχουν όντως μονοπυρήνωση.
Ποια θα παίξει τη βοηθό της Σαρπέι; Ή τον κόουτς Μπόλτον;
-Εγώ θα παίξω την κυρία Ντάρμπους; -Ναι.
Ο Ρίκι Μπόουεν να έρθει στο γραφείο συμβούλου.
Πριν φύγεις, δεν μιλήσαμε για την επίσκεψη στο κολέγιο.
Δεν πολυήθελα.
Σύντομα, πριν να είμαι έτοιμος,
θα πρέπει να μάθω πώς είναι η ζωή στο επόμενο βήμα.
Στο κολέγιο ή... Δεν ξέρω. Δεν θέλω να το σκέφτομαι.
Στο Κολέγιο Λούις απαγορεύουν το εμφιαλωμένο νερό.
Να σωθεί το περιβάλλον. Το έμαθα όταν ήμουν εκεί.
Γιατί είστε τόσο... Η συζήτηση δεν είναι για μένα.
-Συγγνώμη. Γεια σας. -Τίποτα.
Εντάξει. Μάλλον έχουμε πολλά να συζητήσουμε.
-Ναι. Τι λες για αύριο; -Ή και μεθαύριο.
Ή και μετά την πρεμιέρα.
Εγώ...
Δεν πειράζει. Ούτε εγώ θέλω να συζητήσουμε για το μέλλον.
Ο κύριος Μπόουεν στο γραφείο συμβούλου.
Ρίκι, υπάρχει λόγος που δεν είπα στη μαμά μου για μας.
Επειδή ντρέπεσαι που δεν είσαι με κάποιον που έπαιζε στην τηλεόραση;
Όχι. Επειδή ήθελα να βεβαιωθώ πως η σχέση μας είναι σοβαρή
πριν πω κάτι.
Ρίκι, καλέ μου, σε ζητάει ο κύριος Μαζάρα.
-Ευχαριστώ. -Συγγνώμη.
Δεν πειράζει.
Δεν θέλω να πω πρώτη το "Σ' αγαπάω".
Νιώθω... Νιώθω πως πάντα το λέω πρώτη. Ορίστε. Το παραδέχτηκα.
Γεια. Το άκουσα στα μεγάφωνα.
Κάποιος άλλος γέμισε χαρτί υγείας το πάρκινγκ. Δεν το έκανα εγώ.
Αλίμονο. Κάθισε.
Θέλω να σε συγχαρώ.
Δεν σώσαμε ακόμα την παράσταση, αλλά το παλεύουμε.
Όχι γι' αυτό. Ποτέ δεν είναι γι' αυτό. Μπήκες. Στο Κολέγιο Σολτ Λέικ Σίτι.
Πρέπει να έχει γίνει λάθος, γιατί δεν έκανα καν αίτηση... Μπένι.
Δεν χρειάστηκε, Ρίτσαρντ.
Η δασκάλα θεάτρου σου έγραψε την πιο πειστική συστατική επιστολή
που έχουν λάβει ποτέ.
Έκανε την αίτηση με τον μπαμπά σου.
Πλάκα κάνετε.
Δεν θα έκανα πλάκα για τον μπαμπά σου... Για το κολέγιο.
Τους τηλεφώνησα κι εγώ. Εγγυήθηκα για σένα.
-Εγγυηθήκατε για μένα; -Ναι.
Πέρσι με είπατε αναξιόπιστο.
Στο μάθημά μου ναι, αλλά όχι στα σημαντικά.
Και ο διευθυντής του κολεγίου είναι φαν των Six Below Zero.
-Απίστευτο. -Πράγματι. Αλλά υπάρχει ένας όρος.
Εντάξει.
Τι κάθεστε εδώ πέρα; Έχουμε να κάνουμε μια πρόβα.
-Θα απαντήσω, εντάξει; -Ναι.
Ευχαριστώ.
Αυτό είναι όλο; Να παίρνω άριστα την υπόλοιπη χρονιά;
Μια που ο μέσος όρος σου τώρα...
είναι 1,8 στα 4, δεν μου φαίνεται απλό.
Το κολέγιο θα σε δεχτεί
μόνο αν δεσμευτείς να πάρεις στα σοβαρά τους βαθμούς σου.
-Δεν είναι πρόβλημα. -Γιατί;
Έχω την Τζίνα για να διαβάζουμε μαζί. Παίρνει άριστα με κλειστά μάτια.
Σου κάνει ιδιαίτερα;
Όχι μόνο ιδιαίτερα, αλλά ναι.
Όσο εκείνη είναι εδώ, το μέλλον μου είναι βέβαιο.
Γεια. Ναι, είμαι η Τζίνα Πόρτερ.
Εντάξει.
Μισό λεπτό. Σοβαρά τώρα;
ΒΑΣΙΣΜΕΝΟ ΣΤΙΣ ΤΑΙΝΙΕΣ ΜΙΟΥΖΙΚΑΛ ΣΤΟ ΣΧΟΛΕΙΟ ΤΟΥ ΠΙΤΕΡ ΜΠΑΡΣΟΚΙΝΙ
Απόδοση διαλόγων: Σύλβια Τσάτσαρη